**„KÖSZÖNJÜK, MAGYARORSZÁG!”**

**PÁLYÁZATI KIÍRÁS ARTISTAMŰVÉSZEK SZÁMÁRA**

**A pályázat célja:**

A 40/2020 (III.11.) Korm. rendelettel a Magyarországon kihirdetett veszélyhelyzetre, valamint más országok hasonló rendelkezéseire tekintettel nem adottak a cirkuszművészet területén az előadások, fellépések megtartásának a feltételei, így számos artistaművész a fellépési díjától elesik. A kialakult helyzetben a pályázat lehetőséget kíván teremteni, hogy a pandémiás időszak elmúltával, a veszélyhelyzet utáni időszakra fellépésekre, előadásokra felkészülve a pályázók kulturális szolgáltatásokat nyújtsanak.

**A pályázók köre:**

Olyan 18. életévüket betöltött, a cirkuszművészetben életvitelszerűen dolgozó artistaművészek, akik a 2020. március 11. utáni időszakra szerződéssel vagy szerződéses ajánlattal rendelkeztek, de a kihirdetett veszélyhelyzet miatt ezek a megbízások nem teljesültek, és nem rendelkeznek rendszeres jövedelemmel.

**A pályázati cél megvalósításának időtartama:**

A veszélyhelyzet visszavonását, a korlátozások feloldását követő 3 hónap, mely időszak meghosszabbítható.

**Igényelhető támogatás:**

maximum 50.000 Ft/fellépés/fő (max. 300.000 Ft/fő)

**Támogatás jogcíme:**

előadóművészeti szolgáltatás/megbízási díj

Felhívjuk a pályázók figyelmét, hogy más jogcímen benyújtott pályázatot nem tudunk befogadni. A számlával nem rendelkező artistaművészek részére a kifizetett megbízási díjból az adók és a járulékok levonásra kerülnek.

**Pályázati adatlap és hozzá benyújtandó mellékletek:**

1. Pályázati adatlap
2. Szakmai önéltrajz
3. Fotó vagy videó a zsánerről

**A pályázati dokumentációt az** **info@circus.hu** **e-mailcímre kérjük elküldeni, „Köszönjük, Magyarország!”. tárgymegjelöléssel, legkésőbb 2020. május 18. éjfélig.**

**Az elbírálás és megvalósítás folyamata**:

A benyújtott pályázatokat a Nemzeti Cirkuszművészeti Központ illetékes kollégái egybegyűjtik és előkészítik a kuratórium részére döntéshozatalra. A kiválasztott, nyertes pályázókkal a Nemzeti Cirkuszművészeti Központ Nonprofit Kft. szerződést köt a művészeti program megvalósítására, ami alapján 80% előleget kifizet. A veszélyhelyzet feloldását követően megvalósított művészeti szolgáltatások teljesítési igazolásának benyújtását követően kerül sor a fennmaradó 20% kifizetésére.

**A megvalósítandó művészeti program**:

A kialakult helyzetben fontos szempont, hogy Magyarország minden szegletébe eljuthassanak a művészeti programok, és elsősorban vidéki helyszíneken, a Nemzeti Cirkuszművészeti Központ ajánlásával, a helyi szervezetek meghívására és szervezésében valósuljanak meg. A támogatási szerződésben a pályázó kötelezettséget vállal arra, hogy a pandémiás helyzetet követő 3 hónapon belül meghatározott számú fellépést teljesít Magyarország kulturális intézményeiben. A vállalási díj magában foglalja a fellépéssel kapcsolatos valamennyi költséget, így a helyszínekre való eljutás költségét is. Csoportos műsorszám esetén több artistaművész közösen is nyújthat be pályázatot. A fellépések koordinálásában segítséget nyújt az OSZMI (Országos Színháztörténeti Múzeum és Intézet).

Csak olyan művészek pályázhatnak, akik egyéb segélyben, támogatásban nem részesültek a pandémiás helyzet következtében!

A forrást az Emberi Erőforrások Minisztériuma biztosítja az Előadóművészeti Többlettámogatás rendszerében.

**Lebonyolító:**

A Nemzeti Cirkuszművészeti Központ

#### ADATLAP

„Köszönjük, Magyarország!”

**I. A támogatást igénylő adatai**

|  |  |
| --- | --- |
| 1. **Artistaművész neve:**
 |  |
| 1. **Artistacsoport neve\*:**
 |  |
| 1. **Magánszemély(ek) adatai\*\*:**

Lakcím:Szül. hely idő:Anyja neve:Adószám:TAJ-szám:Számlaszám: |  |
| 1. **Vállalkozás adatai\*\*\*:**

Székhely.Adószám:Cégjegyzékszám vagy nyilvántartási szám:Képviselő:Számlaszám: |  |
| 1. **Elérhetősége:**

Telefonszám:E-mail: |   |

\*Amennyiben nem egyéni műsorszámmal pályázik.

**\*\***Annak a nevét kell beírni, akinek a kifizetés történik (ha csoport esetén több személy van, akkor minden nevet és adatot be kell írni)

\***\*\***Csak akkor kell kitölteni, ha az artistaművész/csoport rendelkezik számlával.

**II. A pandémiás helyzet miatt elmaradt fellépést adatai**

|  |  |
| --- | --- |
| 1. **Tervezett kezdő időpontja:**
 | 2020. év hónap nap |
| 1. **Tervezett befejező időpontja:**
 | 20. év hónap nap |
| 1. **A fellépés helyszíne:**
 |  |
| **A szerződést, szerződéstervezetet vagy a szerződéses ajánlatot igazoló dokumentációt (e-mail, felkérés stb.) kérjük mellékelni** |  |

**III. Megvalósítandó művészeti program**:

|  |  |
| --- | --- |
| 1. **Zsánerszám leírása:**
 |  |
| 1. **Műsoridő:**
 |  |
| 1. **Rekvizit, technikai feltételek:**
 |  |
| 1. **Hány fellépést tud vállalni a pályázati célmegvalósításának időtartama alatt? (max. 6 fellépés)**
 |  |

**………**……….., 2020. …………. hónap …………nap

|  |
| --- |
| ………………………….............*aláírás* |

Mellékletek:

* szerződés, szerződéstervezet, szerződéses ajánlat